রামকৃষ্ণ মিশন
১৯শ শতাব্দীর সন্ত রামকৃষ্ণ পরমহংস কর্তৃক অনুপ্রাণিত এবং তাঁর প্রধান শিষ্য স্বামী বিবেকানন্দ কর্তৃক প্রতিষ্ঠিত ধর্মীয় ও সামাজিক রামকৃষ্ণ আন্দোলনের কাজকর্ম পরিচালনার জন্য দুটি প্রধান সংগঠন হল রামকৃষ্ণ মঠ ও রামকৃষ্ণ মিশন। এই দুটিকে রামকৃষ্ণ সংঘও বলা হয়ে থাকে। রামকৃষ্ণ মঠ হল একটি সন্ন্যাসী সংঘ। ১৮৮৬ সালে রামকৃষ্ণ পরমহংস কর্তৃক প্রতিষ্ঠিত রামকৃষ্ণ মঠ প্রধানত আধ্যাত্মিক প্রশিক্ষণ ও সংঘের শিক্ষা প্রসারের জন্য কাজ করে।
রামকৃষ্ণ পরমহংস-বিষয়ক গ্রন্থতালিকা
স্বামী বিবেকানন্দের বক্তৃতা "মদীয় আচার্যদেব" প্রকাশিত হয় ১৮৯৬ সালে। ম্যাক্স মুলার, ওয়ালটার জি. নেভেল, ক্রিস্টোফার ইশারউড বলেছেন, বিবেকানন্দ রামকৃষ্ণের যথার্থ প্রতিকৃতি এঁকেছেন। ধর্মীয় বিশেষজ্ঞ শীল বলেছেন, রামকৃষ্ণ হলেন বিবেকানন্দের “পুরাণসৃষ্টি ও প্রচার-পরিকল্পনার” সৃষ্টি। যদিও অপর বিশেষজ্ঞ অমিয় পি. সেনের মতে, শীল বিভিন্ন বিষয়কে “ইচ্ছাকৃতভাবে এড়িয়ে” গিয়েছেন।